text: GIL GÓMEZ, EL NOU COORDINADOR GENERAL :: Atlètic Català
  INICI > GIL GÓMEZ, EL NOU COORDINADOR GENERAL
  GIL GÓMEZ, EL NOU COORDINADOR GENERAL
  EL NOU COORDINADOR GENERAL, GIL GÓMEZ, TREBALLANT JA A PLE RENDIMENT EN LA TEMPORADA 2016-2017
  Us informem que l'Atlètic Català compta ja amb un nou Coordinador General Tècnic, en la figura del Gil Gómez Lara.
  En Gil, que assumirà la difícil tasca d'ocupar el lloc que acaba de deixar vacant l'Alberto Lorenzo, des d'un primer moment s'ha identificat amb la filosofia i valors del nostre Club, i s'incorpora a l'Atlètic carregat d'il·lusió i moltes ganes de treballar, amb l'objectiu de posar en pràctica tota una planificació i sistemàtica organitzativa en l'àrea tècnica a partir d'uns sòlids coneixements i de l'experiència adquirida els darrers anys dirigint equips de futbol sala en altres entitats.
  A banda de la figura de Coordinador General, en Gil assumirà també la direcció tècnica (entrenador) de l'Aleví A, a banda de coordinar els equips de la categoria Aleví i l'equip Base Femení.
  Juntament amb el Gil Gómez, l'altra nova incorporació dins de l'Àrea Tècnica és la del Jesús Vilar LLaurens, qui s'integra a l'equip per assumir els rols d'entrenador de la categoria Infantil, a banda de coordinar la franja d'equips de les categories Infantil, Cadet i Juvenil.
  Juntament amb els anteriors, en David Hueltes continuarà un any més com a coordinador de la franja de categories base (Escola, Pre-benjamí i Benjamí), a banda d'entrenar el Pre-benjamí.
  Finalment, una altra bona notícia és la valuosa reincorporació de qui fins fa dos anys va ser president del Club, en Francesc Espuña, qui realitzarà diferents funcions de suport i assistència a l'Àrea Tècnica, i com a persona d'enllaç entre aquesta i la Junta Directiva en determinades qüestions.
  Des de la Junta Directiva donem la més sincera benvinguda i tot el suport al Gil i al Jesús, alhora que els desitgem tota la sort del món (a l'igual que al David i al Francesc) en aquesta nova etapa a l'Atlètic Català, convençuts que assumiran els nous càrrecs amb una absoluta implicació, compromís i dedicació vers el nostre Club, segells imprescindibles perquè, més tard o més d'hora, arribin els èxits a tots els nivells.